**Forskrift om permisjon fra skolen ved kommunale grunnskoler i Målselv kommune**

**Hjemmel:** Fastsatt av kommunestyret [dato] med hjemmel i lov 9. juni 2023 nr. 30 om grunnskoleopplæringa og den vidaregåande opplæringa § 2-2.

**§ 1. Virkeområde**

Forskriften gjelder pliktig grunnskoleopplæring etter opplæringsloven § 2-2. Forskriften gjelder for elever i Målselv kommunes grunnskoler.

**§ 2. Forsvarlighet**

Elever kan kun få permisjon hvis opplæringa samlet sett er forsvarlig

**§ 3. Faste prøver**

Det skal ikke innvilges permisjon ved forberedelse til, og gjennomføring av

• Statlige kartleggingsprøver

• Nasjonale prøver

• Eksamener, muntlig og skriftlig

• Prøver og vurderingssituasjoner slik det framgår av skolens prøveplan

**§ 4. Øvre grense for permisjon per skoleår**

 Elever kan ikke få permisjon i mer enn 10 skoledager per skoleår.

**§ 5. Permisjon i 1-3 dager per skoleår**

Søknad om permisjon i 1-3 dager i løpet av et skoleår skal innvilges, hvis vilkårene i §§ 2-2 (4) er oppfylt.

**§ 6. Permisjon i 4-10 dager per skoleår**

Søknad om permisjon i 4-10 dager skal innvilges, hvis vilkårene i §§ 2-2 (4) er oppfylt og tungtveiende grunner taler for det. Tungtveiende grunner kan f.eks. være samvær med foresatte bosatt utenfor kommunen, spesielle arrangementer eller markeringer knyttet til politisk arbeid, organisasjonsarbeid eller deltakelse ved idrettslig eller kulturell konkurranse/stevne på høyt nivå. Det skal ellers ikke innvilges permisjon i mer enn 3 dager per skoleår.

**§7. Søknad om permisjon.**

Foresatte må søke om permisjon. Søknad om permisjon fra opplæringa må sendes skolens administrasjon senest 2 uker før permisjonsdato.

**§8. Klagerett**

Vedtaket om permisjon kan klages på etter forvaltningslovens § 28. Klagefrist er 3 uker fra mottak av vedtak. Klageinstans er Statsforvalteren i Troms og Finnmark. Klage sendes via skolen.

**§ 9. Ikrafttredelse**

Forskriften trer i kraft 6.november 2024.